Diari Oficial de la Generalitat Valenciana


Sumari del DOGV 3098, del 13-10-1997 (1997/10602)

ACORD de 23 de juliol de 1997, de la Comissió Territorial d'Urbanisme de València, sobre la modificació núm. 3 del Pla General, relativa a 11 punts, de Silla.
--------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10722


Data del document
:   23-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3408 ACORD de 23 de juliol de 1997, de la Comissió Territorial d'Urbanisme de València, sobre la modificació núm. 3 del Pla General, relativa a 11 punts, de Silla. [97/X10581]
  
La Comissió Territorial d'Urbanisme de València, en sessió de 23 de juliol de 1997, va adoptar l'acord següent:
  
Vist el expedient remés per l'Ajuntament de Silla, sobre la modificació núm. 3 del Pla General, relativa a 11 punts, a l'efecte d'aprovació definitiva.
  
Antecedents de fet
  
Primer
  
La Comissió Territorial d'Urbanisme de València, en sessió del dia 22 d'abril de 1997, i en relació amb la modificació núm. 3 del Pla General de Silla, relativa a 11 punts, va adoptar el següent acord:
  
1. Aprovar definitivament els punts 1.1, 1.2, 1.3, 1.5, 1.7, 2.1 i 2.4.
  
2. Suspendre l'aprovació definitiva dels punts 1.6, 2.2 i 2.3.
  
3. Denegar l'aprovació definitiva del punt 1.4.
  
L'Ajuntament de Silla ha procedit a reparar les deficiències dels punts que van ser suspesos -que són els que s'analitzaran en aquest document- i que es descarta definitivament el punt 1.4 que va ser denegat.
  
Segon
  
L'Ajuntament va acordar sotmetre l'expedient al tràmit d'informació pública mitjançant l'Acord de 30 d'octubre de 1996. Cosa que es va realitzar per mitjà de la publicació de sengles anuncis en el diari Las Provincias de 12 de novembre de 1996 i en el Diari Oficial de la Generalitat Valenciana de 14 de novembre de 1996. L'aprovació provisional es va acordar el 28 de gener de 1997.
  
Posteriorment, les correccions introduïdes en la fase de reparació de deficiències van ser aprovades pel ple de l'Ajuntament el dia 27 de maig de 1997.
  
Tercer
  
El Projecte inicial constava de memòria justificativa, ordenances vigents i modificades, fitxa urbanística, plans d'informació i plans d'ordenació.
  
La reparació de les deficiències s'ha formalitzat en un nou projecte que refon la documentació inicial amb les correccions que s'han introduït.
  
Quart
  
El contingut dels punts que s'analitzen, i de les correccions que s'han introduït en aquests, és el que s'indica a continuació:
  
1.6. Unificació de l'alçada màxima en el perímetre exterior de la zona del centre històric.
  
La modificació afecta el Pla C. Estructura urbana - Àrea i nucli antic i consisteix a corregir l'alçada del front de diverses illes de cases situades en el perímetre exterior de la zona de centre històric, que s'admeten 5 plantes, com en la majoria del perímetre. Es justifica per a unificar tota la façana perimetral.
  
L'Acord d'aquesta Comissió de 22 d'abril de 1997 indicava que aquest punt de la modificació implica un augment d'aprofitament lucratiu privat, per la qual cosa haurà de preveure les mesures compensatòries necessàries per a mantenir la proporció i la qualitat de les dotacions públiques previstes respecte a l'aprofitament, com exigeix l'article 55.3 de la LRAU.
  
S'ha computat l'increment d'edificabilitat que comporta la modificació, i que resulta un augment de 2.892 m2t. Per aplicació de la disposició transitòria primera del Pla General d'Ordenació Urbana de Silla, s'ha de cedir en dotacions i zones verdes un 8,5% del mencionat aprofitament. Això obliga a una cessió de 235,70 m2s de sòl que, com també té previst el propi Pla General, es destinaran a l'obtenció de terrenys a la zona verda del parc de les Eres.
  
D'aquesta forma, queda justificat el compliment de l'article 55.3 de la LRAU.
  
2.2. Sòl industrial annex al terme de Beniparrell.
  
Consisteix a classificar de sòl urbà industrial diverses parcel·les que queden entre l'autovia (desviació de les carreteres N-332 i N-340) i el sòl urbà industrial de Beniparrell. Aquestes zones estan incloses en el pla vigent en sectors de Sòl Urbanitzable no Programat, però han quedat separats dels esmentats àmbits pel traçat de la citada autovia. S'indica que es tracta de dues parcel·les en gran part construïdes i que formen una unitat funcional amb els polígons confrontants del terme de Beniparrell. Es justifica en l'article 17 de la LRAU, que estableix que es garantirà l'homogeneïtat o la coordinació del planejament en la frontera comuna dels termes municipals.
  
L'Acord d'aquesta Comissió de 22 d'abril de 1997 indicava que la documentació gràfica del document era molt pobre, per la qual cosa no es pot percebre ni l'estat actual de les parcel·les ni, principalment, la coordinació amb l'ordenació del sòl urbà industrial de Beniparrell. S'haurien d'aportar els plans modificats del Pla General incorporant aquesta modificació. D'altra banda, s'haurà de justificar el compliment de les zones de protecció de la carretera. Finalment, s'hauria de sol·licitar un informe a l'Ajuntament de Beniparrell, com a municipi confrontant directament afectat, segons estableix l'article 38.2.C de la LRAU.
  
Les correccions introduïdes respecte d'aquest punt es limiten a citar les zones del terme municipal de Beniparrell a les quals s'adscriuen les parcel·les i el reflex en el pla de classificació de sòl integrant l'ordenació dels dos municipis de la modificació proposada. Però, no s'ha documentat l'estat actual de les parcel·les, ni s'ha resolt la coordinació amb l'ordenació no, tan sols pel que fa a la zonificació del sòl urbà industrial de Beniparrell, ni s'ha justificat el compliment de les zones de protecció de la carretera, ni, finalment, s'ha demanat informe a l'Ajuntament de Beniparrell. A més de tot això, la Demarcació de Carreteres de l'Estat del Ministeri de Foment ha emés informe desfavorable el dia 16 de juny de 1997, ja que la línia límit d'edificació s'ha de situar a 50 m. Finalment, cal recordar que en l'informe emés per la Conselleria de Medi Ambient s'indicava la necessitat de Declaració d'Impacte Ambiental.
  
En conseqüència, no es consideren reparades totes les deficiències assenyalades en l'anterior acord d'aquesta Comissió.
  
2.3. Delimitació d'unitat d'execució i canvi de qualificació d'equipament.
  
Consisteix en el canvi de qualificació de part d'una illa de cases que estava qualificada d'equipament sanitarioassistencial, per a la realització d'una residència d'ancians, i que passa a ús residencial com la resta de l'illa de cases. Es tracta d'un conjunt d'habitatges obrers de principi de segle, que estan protegits en el Catàleg amb un nivell 3 (es manté aquesta protecció, excepte els edificis que estan en ruïna). Es justifica que s'ha paralitzat l'expedient d'expropiació i que la Conselleria de Benestar Social ja no desenvoluparà l'actuació. Es delimita una Unitat d'Execució, denominada 2.1. Barri de Castellar, que inclou una zona verda i els vials de l'entorn, resultant un aprofitament mitjà de 3,30 m2t/m2s.
  
No resulta d'aplicació l'article 55.7 de la LRAU, ja que no es tracta pròpiament d'un ús sanitari i, en qualsevol cas, l'ús precedent mai no ha sigut efectivament d'aquest caràcter, ja que l'ús efectiu anterior era residencial.
  
L'Acord d'aquesta Comissió de 22 d'abril de 1997 indicava que es produeix un increment d'aprofitament lucratiu que s'haurà de compensar amb les corresponents dotacions, en aplicació de l'article 55.3 de la LRAU.
  
Per a justificar aquesta qüestió, s'indica que una de les condicions de gestió de la Unitat d'Execució -similar a les restants Unitats d'Execució en sòl urbà- és la cessió de sòl per a dotacions equivalent al 20,95% del sostre edificable de la unitat. Això suposa una cessió de terrenys dotacionals de 774,94 m2s que, igual que s'ha comentat en el punt 1.6, s'obtindran en el parc de les Eres. A més de l'anterior, es justifica que amb aquesta modificació s'aconsegueix urbanitzar la zona verda i els vials confrontants inclosos en la nova Unitat d'Execució delimitada.
  
Amb totes aquestes mesures, queda justificat el compliment de l'article 55.3 de la LRAU.
  
Cinqué
  
Consta en l'expedient informe favorable del Consell Directiu del parc Natural de l'Albufera, de data 10 de gener de 1997. També ha emés un informe el Servei de Programació i Avaluació d'Impacte Ambiental de la Conselleria de Medi Ambient, en data 6 de març de 1997, de caràcter favorable, si bé indica que el punt 2.2, com afecta a Sòl no Urbanitzable, està subjecte a Declaració d'Impacte Ambiental.
  
Posteriorment, la Demarcació de Carreteres de l'Estat del Ministeri de Foment, de 16 de juny de 1997, ha emés un informe desfavorable.
  
Sisé
  
Silla té el Pla General aprovat definitivament per la Comissió Territorial d'Urbanisme el dia 14 d'octubre de 1992.
  
Seté
  
La Comissió Informativa de la Comissió Territorial d'Urbanisme de València, en sessió de 17 de juliol de 1997, va emetre un informe relatiu al projecte que ens ocupa, i es compleix, així, allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta, de conformitat amb l'article 55.1, per remissió a l'article 38 de la LRAU. D'altra banda, la documentació està completa, d'acord amb l'article 27 de la LRAU.
  
Segon
  
A la vista del que s'ha analitzat anteriorment, es consideren reparades les deficiències relatives als punts 1.6 i 2.3. En canvi, no han sigut reparades totes les deficiències que es van indicar respecte al punt 2.2, per la qual cosa s'ha de mantenir la suspensió de la seua aprovació definitiva.
  
Tercer
  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals -i de les seues modificacions- de municipis menors de 50.000 habitants, de conformitat amb l'article 38., per remissió de l'article 55.1 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril , del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió de 23 de juliol de 1997, acorda:
  
1. Aprovar definitivament els punts 1.6 i 2.3.
  
2. Suspendre l'aprovació definitiva del punt 2.2.
  
L'Ajuntament de Silla haurà de notificar el contingut d'aquest acord a tots els particulars interessats en l'expedient de referència de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana en el termini d'un mes, comptador a partir del dia de la publicació.
  
Tot això sense perjudici que es puga exercitar qualsevol altre recurs que s'estime oportú.
  
València, 23 de juliol de 1997.- El secretari de la Comissió Territorial d'Urbanisme: José Manuel Palau Navarro.